Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: 2010. évi CX. törvény
Paragraph Index: 1756

2. Az 1. bekezdéssel szemben kivételként a nem oroszországi irányítású vállalatok is szerezhetnek földterületet, amennyiben az ilyen vállalatokat az Orosz Föderációnak a területén lévõ állami és önkormányzati tulajdonban lévõ vállalatok privatizációjáról szóló törvény, valamint más jogszabályok és rendeletek – ezen belül az alábbi privatizációs programkövetelmények értelmében – vevõként ismerik el: – az állami és önkormányzati tulajdonban lévõ vállalatok privatizációja keretében kereskedelmi célú befektetési pályázat és árverés formájában, – vállalatok bõvítése és vállalatok kiegészítõ építése keretében kereskedelmi célú befektetési pályázat és árverés formájában. Távközlés Korlátozás alá tartoznak a távközlési szolgáltatások, ideértve a mobil és mûholdas szolgáltatásokat, a kommunikációs eszközök építését, telepítését, mûködtetését és fenntartását is. Tömegtájékoztatási szolgáltatások Bizonyos korlátozások érvényesek a tömegtájékoztató vállalatokban lévõ külföldi részvételre. Szakmai tevékenységek A nem orosz állampolgárságú természetes személyek esetében bizonyos tevékenységek ki zártak, korlátozottak vagy különleges követelmények vonatkoznak rájuk. Szövetségi tulajdon bérlése A 100 millió rubelt meghaladó értékû szövetségi tulajdont külföldi részesedésû vállalatok az ilyen tulajdon kezelésére felhatalmazott állami hatóság engedélyével bérelhetnek. A fenti értékhatárt konvertibilis valutában határozzák meg és fejezik ki.

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes